Совет власталъе гIоло къеркьолел соназда ва къватIисел улкабазул интервентазде данде рагъ гьабулеб заманалда хъахIабросдерил гIадамазги щулаго рахъ ккун букIана большевиказул. Гьеб заманалда МахIач Дахадаевасул отрядалда гьоркьор рагъулел рукIана багIарал партизанал ХIасанханов Ражаб, ХIажиев ГIалихIажи, ХIусейнов ГIабдула ва МахIмудги. МахIмуд вукIана МахIачил бухьенчи. Гьев МахIачил тIадкъаял тIуразарулаго цо нухалъ ХIоцоса Нажмудинил бандаз ккунгицин вукIана. ХъахIабросулъ букIун буго МахIачил цо отрядалъул рагъулаб штабги.